**IZVJEŠĆE O RADU ŠKOLSKE KNJIŽNICE OŠ KAMEN-ŠINE ZA ŠKOL. GOD. 2019./ 2020.**

Djelatnost školske knjižnice je dio odgojno - obrazovnog i knjižničnog sustava i izravno je uključena u nastavni proces i učenje u školi kroz sve segmente djelatnosti školske knjižnice (neposredni odgojno-obrazovni rad, stručno-knjižnični rad, kulturna i javna djelatnost i stručno usavršavanje).

Tijekom školske godine 2019./2020. sustavno je vođena statistika posudbe u našoj knjižnici. Knjižničnim fondom koristila se ove godine većina učenika i nastavnika naše škole. Najčešće su posuđivana djela za obveznu lektiru. Ukupno je posuđeno 6723 učenička naslova, dok su djelatnici škole posudili 552 naslova. U knjižnici je registrirano 11 naslova časopisa, od kojih 5 stručnih.

 Kontinuirano je vođena distribucija dječjih časopisa (Modra lasta, Prvi izbor, Radost, Smib, Moj planet, Meridijani). Učenici su često dolazili čitati literarne i znanstveno-popularne časopise, što iz zabave, što zbog izrade referata i sl. Velika većina knjiga je na kraju godine vraćene.

U školskoj knjižnici je i ove školske godine djelovala grupa Malih knjižničara. Sudjelovali su u pripremi i izvedbi različitih projekata, a posebno u projektu „Daj šapi glas“, i povodom Mjeseca knjige, Dana kruha.

Učenici su tijekom godine kontinuirano upoznavani s knjižničnom građom, pravilima ponašanja u knjižnici i načinom pronalaženja knjiga na policama. U knjižnici su priređivane i prigodne izložbe vezane uz razne obljetnice. Knjižnica aktivno i permanentno sudjeluje i u izradi školske web stranice i surađuje u školskom listu „Cvit kamena“.

Ove školske godine knjižničarka se permanentno stručno usavršavala i sudjelovala redovito na županijskim aktivima.

**Neposredna odgojno - obrazovna djelatnost:**

Neposredna odgojno - obrazovna djelatnost školske knjižnice obuhvaća: rad s učenicima, suradnju s učiteljima te pripremanje i planiranje odgojno - obrazovnog rada.

**Rad s učenicima** - tijekom škol. godine odvijao se kontinuirano kroz razvijanje navika posjećivanja knjižnice, upućivanje učenika u rad knjižnice, razvijanje čitalačkih sposobnosti učenika, pomoć pri izboru knjige, rad s učenicima u slobodnim aktivnostima (grupa Malih knjižničara) i pomaganje učenicima u obradi zadane teme.

Brojni su učenici koji provode slobodno vrijeme, kao i pauze u nastavi u knjižnici igrajući društvene igre, čitajući, tražeći zanimljive informacije u priručnicima i enciklopedijama.

**Suradnja s učiteljima** – ostvarena je tijekom školske godine. Obuhvaća suradnju oko odabira udžbenika, nabave udžbenika i priručnika za učitelje, suradnja oko rasporeda lektire po razredima, i organizacija kazališnih predstava

**Stručna knjižnična djelatnost:**

Poslovi knjižničarskog poslovanja obavljani su kontinuirano tijekom školske godine:

- tehnička obrada knjiga, inventarizacija knjižnog fonda i AV- građe, signiranje, nabavu knjižne građe i zaštitu građe.

- organizacija i vođenje rada u knjižnici i čitaonici

Knjige za školsku knjižnicu u ovoj školskoj godini nabavljane su iz školskih sredstava, otkupom ministarstva, grada Splita i donacijama. Na taj način je nabavljen velik broj lektirnih naslova, ali i znatan broj primjeraka referentne građe.

Tijekom ove školske godine nabavljeno je, inventarizirano, klasificirano i dano na korištenje ukupno 136 sveska knjižne građe.

Sveukupna nabava iznosi oko 10.211,00. Na taj način se fond obogatio za 116 svezaka učeničkog i 20 tak svezaka nastavničkog fonda, ukupno 136 novih svezaka pa sad broji oko 4826 svezaka u učeničkom fondu i 730 u nastavničkom fondu, što ukupno iznosi 5546 svezaka.

Ove školske godine knjižnica je nastavila s korištenjem programa za informatizaciju školske knjižnice Metel Win.

**Tijekom godine u knjižnici su provođene razne akcije:**

* Suradnja pri povratu udžbenika, sortiranje i ažuriranje narudžbi
* izrada popisa udžbenika po odjelima, te objava tih podataka na web-stranicama škole
* distribucija udžbenika pristiglih od izdavača
* distribucija časopisa pristiglih od izdavača
* tekuće ažuriranje narudžbi
* suradnja u izradi školskog lista i mrežnih stranica škole
* Ispunjavanje Statističkih upitnika o knjižnicama
* Provedba projekta „Daj šapi glas“
* Uključenje učenika u projekt Galileo: „san o svemiru“

**Kulturna i javna djelatnost**

 Obuhvaća organizaciju, pripremu i provedbu kulturnih sadržaja. Ove školske god. imali smo raznolike sadržaje koje je realizirao školski knjižničar s učenicima.

**Obilježavanje raznih obljetnica ( male izložbe, kvizovi)**

1. Izložba «Sjećanje na Vukovar», povodom 28. obljetnice pada Vukovara
2. Uključivanje u projekt čitanja bajki povodom Mjeseca knjige
3. Uključivanje u projekt „Daj šapi glas“-Predavanje Zaklade za zaštitu životinja Split“-
4. «Božićna bajka » - radionica izrade instalacije Božićne bajke
5. Organizacija akcije prikupljanja hrane i potrepština za štićenike Azila iz Kaštel Sućurca „Zima topla svima“
6. Priprema igrokaza „Sfinga“ s Malim knjižničarima povodom priredbe za prijem prvih razreda
7. Suradnja u zadruzi „Kamenčići“
8. Suradnja u organizaciji kazališnih predstava u školskom prostoru i izvan njega

**Nastavni satovi, predavanja i sl.**

1. Upis učenika 1. razreda s programom i izložbom knjiga za lektiru, igrokazom «Miš u knjižnici » u izvedbi «Malih knjižničara», te radionicom «Izrada bookmarkera ili straničnika- »
2. Provedba natječaja „Daj knjizi glas“-povodom Mjeseca knjige – glasanje za najdražu knjigu
3. Sustavno su provedeni sati upoznavanja s knjižnicom, u sklopu KIMOO-a

Unatoč nedostacima (premali prostor, nema čitaonice, neodgovarajući namještaj ( ne odgovara standardu ), školska knjižnica zauzima važno mjesto u odgojno - obrazovnom procesu i mjesto je omiljenog okupljanja učenika, nastavnika, a i ostalih djelatnika. Primjećuju se pozitivni pomaci u nabavi lektirnog fonda, AV građe, kao i referentne zbirke, pa smo se time približili standardima.

\_\_\_\_\_\_\_\_\_\_\_\_\_\_\_\_

(Marija Lončar, stručna suradnica školska knjižničarka )

 U Splitu, 9. srpnja 2020.